|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **PROGRAM JAVNIH POTREBA U SPORTU MEĐIMURSKE ŽUPANIJE ZA 2019. GODINU** | |
| **MEĐIMURSKA ŽUPANIJA**  **Upravni odjel za obrazovanje, kulturu i šport** | |
| **Početak savjetovanja**  **5.12.2018.** | **Završetak savjetovanja**  **11.12.2018.** |

**RAZLOG DONOŠENJA**

|  |
| --- |
| Temeljem članka 76. Zakona o sportu („Narodne novine“ broj 71/06, 150/08, 124/10, 124/11, 86/12, 94/13, 85/15 i 19/16) propisano je da javne potrebe u športu za koje se sredstva osiguravaju u proračunima jedinica lokalne i područne (regionalne) samouprave su programi, aktivnosti, poslovi i djelatnosti od značaja za jedinicu lokalne i područne (regionalne) samouprave.  Sport pridonosi zdravom životu građana, odgoju i obrazovanju te gospodarskom promicanju društva. Šport je činitelj humanih odnosa među ljudima te se kroz športske priredbe i rezultate svaka moderna sredina motivira da ulaže u šport.  Sportska djelatnost jest dobrovoljna, ali ona je i civilizacijsko dostignuće utemeljeno na ljudskim potrebama i sposobnostima, etičkim i moralnim načelima, te znanstvenim spoznajama, stoga je šport djelatnost od posebnog interesa za društvo, narod i državu.  Skupština Međimurske županije donosi Program javnih potreba u sportu, koji je od zajedničkog interesa za općine i gradove na njenom području, odnosno županiju u cjelini, te za njegovo provođenje osigurava sredstava u županijskom Proračunu u skladu sa zakonom.  Javne potrebe u sportu za koje se sredstva osiguravaju u proračunu Međimurske županije su programi, odnosno aktivnosti, poslovi i djelatnosti od značaja za Međimursku županiju:   * poticanje i promicanje Sporta, * provođenje športskih aktivnosti djece, mladeži i studenata, * djelovanje sportskih udruga, športskih zajednica i saveza, * sportska priprema, domaća i međunarodna natjecanja, te opća i posebna zdravstvena zaštita športaša, * zapošljavanje osoba za obavljanje stručnih poslova u sportu, * sportsko-rekreacijske aktivnosti građana, kineziterapijske aktivnosti, športske aktivnosti osoba s teškoćama u razvoju i osoba s invaliditetom, * planiranje, izgradnja, održavanje i korištenje športskih građevina značajnih za jedinicu lokalne i područne (regionalne) samouprave, * provođenje i financiranje znanstvenih i razvojnih projekata, elaborata i studija u funkciji razvoja športa i rekreacije.   Ciljevi Programa javnih potreba u sportu Međimurske županije koji će se financirati sredstvima županijskog Proračuna u 2019. godini su:   1. ulaganje u razvoj mladih vrsnih športaša radi stvaranja široke kvalitetne osnove kao uvjeta daljnjega napretka i očuvanja dostignute razine kvalitete športa Međimurske županije, 2. očuvanje postojeće športske kvalitete te unapređenje iste u svrhu razvoja športa i doprinosa ugledu Međimurske županije, 3. poticanje uključivanja u šport i rekreaciju što većeg broja građana, osobito djece i mladeži, povećanje i modernizacija rekreativnih i športskih aktivnosti, 4. realizacija Strategije razvoja sporta Međimurske županije 2014. - 2020. godine.   Ostvarivanje ovih ciljeva, kojima treba pridodati i skrb o športskim objektima na području županije kao i izgradnja novih, postiže se putem programskih mjerila u okvirima proračunskih mogućnosti. Mjerila osiguravaju potporu onim segmentima športa koji su prisutniji u promicanju županijskog i nacionalnog športa, ali se ne zanemaruje ni stvaranje široke kvalitativne osnove kao temelja buduće kvalitete međimurskog športa. Od posebnog je interesa za Međimursku županiju razvoj i modernizacija športa te rekreativnih aktivnosti u svrhu povećanja zdravlja te psiho-fizičkih mogućnosti svih žitelja ove sredine. |

Pozivamo predstavnike zainteresirane javnosti da najkasnije do **11.12. 2018. godine** dostave svoje komentare na Prijedlog programa javnih potreba u sportu Međimurske županije za 2019. godinu putem OBRASCA za savjetovanje na e-mail:[**skupstina@medjimurska-zupanija.hr**](mailto:skupstina@medjimurska-zupanija.hr)**.**

Po završetku savjetovanja, svi pristigli doprinosi biti će javno dostupni na internetskoj stranici Međimurske županije.

Ukoliko ne želite da Vaš doprinos bude javno objavljen, molimo Vas da to **jasno istaknete** pri dostavi obrasca.

Zahvaljujemo na doprinosu u izradi što kvalitetnijeg Programa javnih potreba u sportu Međimurske županije za 2019. godinu.